Édition d’après A.
Beatrix juvenis, Dei gratia comitissa et marchionissa Provincie et comitissa Forcalcherii, dilectis suis et fidelibus civibus Niciensis universis, salutem et dilectionem. Fidelitatis vestre constantiam attendentes quam erga karissimus patrem nostrum dominum Raymundum Berengarium, quondam comitem et marchionem Provincie et comitem Forcalcherii, clare memorie longis retro temporibus habuistis, videntes etiam nos persistere in eadem, sicut per assertionem nobilis Romei de Villa Nova, dilecti et fidelis nostri et ordinatoris terre nostre, didicimus manifeste, sperantes etiam in antea ita bene vel melius vos facturos, vestris tantis meritis respondere congrua vicissitudine cupientes, libertates, franquisias et immunitates a predicto patre nostro a quindecim annis citra vobis indultas, de nostre voluntatis beneplacito confirmamus, laudamus et aprobamus adicientes omnibus supradictis quod cum virum nos habere contigerit libertates, franquisias et immunitates predictas ab ipso confirmari vobis plenarie faciemus.
Datum Aquis pridie idus octobris, anno Domini MoCCoXLo quinto.
